SIM ไม่ปลื้ม กำไร Q1/58 ลดลง 49% หลังรายได้ธุรกิจโทรศัพท์เคลื่อนที่ฉุด
SIM ไม่ปลื้ม กำไร Q1/58 ลดลงเกือบ 50% มาที่ 101.10 ลบ. รับรายได้ธุรกิจโทรศัพท์เคลื่อนที่ลดลง
12 พ.ค. 2558

บริษัท สามารถ ไอ-โมบาย จำกัด (มหาชน) หรือ SIM รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 101.10 ล้านบาท หรือมีกำไรสุทธิ 0.023 บาทต่อหุ้น ลดลง 49% จากช่วงเดียวกันของปีก่อนที่มีกำไรสุทธิ 196.72 ล้านบาท หรือมีกำไรสุทธิ 0.045 บาทต่อหุ้น
ทั้งนี้ผลการดำเนินงานดังกล่าวที่ลดลง เนื่องจากรายได้ธุรกิจโทรศัพท์เคลื่อนที่ ซึ่งมีจำนวนเครื่องที่จำหน่ายในช่วงเวลาดังกล่าวลดลงตามการชะลอตัวของภาวะเศรษฐกิจของประเทศ 